FACTORY
ఫ్యాక్టరీ ఉత్పత్తిలో స్వల్ప వృద్ధి
న్యూఢిల్లీ, సెప్టెంబరు 2: భారత్‌ ఫ్యాక్టరీ ఉత్పత్తి ఆగస్టులో స్వల్పంగా పెరిగింది. జిఎస్‌టి అమలుతర్వాత క్రమేపీ కోలుకుంటున్నట్లు నిక్కీ ఇండియా పిఎంఐ సూచి వెల్లడించింది జూలై నెలలో 47.9పాయింట్లు నమోదయిన సూచి ఆగస్టులో 51.2 పాయింట్లకు చేరింది. ఈ సూచి 101 నెలల కనిష్టంగా ఉన్న జూలై కంటే కొంతమెరుగు పడింది. ఆగస్టు పిఎంఐ ఫలితాలు ఉత్పత్తిదారులు భారత్‌ లో కొంత జిఎస్‌టి మందగమనం నుంచిసత్వరమే కోలు కున్నారని ఆర్థిక వేత్త పాల్లియాన్నా డీలీమా వెల్లడించారు ఇక ఉపరంగాలలో కూడా చెప్పుకోదగిన రికవరీ ఉంది కేపిటల్‌గూడ్స్‌ ఈసారి మంచి పనితీరు చూపించింది. ఎక్కువ వృద్ధి సాధించాలన్నా ఆర్డర్ల కు అనుగుణంగా ఉత్పత్తిని పెంచుకోవాలన్నా ఉత్పత్తిదారులు అదనపు ఉద్యోగులను నియమించుకోవా ల్సి ఉంటుంది. త్రైమాసిక జిడిపి వృద్ధి 5.7శాతానికి పతనం అయినట్లు ప్రకటించిన మరుసటి రోజే ఉత్పత్తిరంగ డేటా విడుదలకావడం మార్కెట్లకు కొంత కలిసొచ్చింది. ఇక భారత ఉత్పత్తిదారులు వృద్ధి అంచనాలపై ఆనందం వ్యక్తంచేస్తున్నారు. భారత్‌ ఆర్థిక వృద్ధి 5.7శాతానికి ఏప్రిల్‌, జూన్‌త్రైమాసికంలో దిగజారిన సంగతి తెలిసిందే. అంతకుముందు త్రైమాసికంలో ఉన్న 6.1శాతం నుంచి భారీగా తగ్గింది.